KOMISSION PÄÄTÖS,

tehty 23 päivänä maaliskuuta 2005,

tarkistetuista ekologisista arviointiperusteista yhteisön ympäristömerkin myöntämiseksi käsitiskiaineille

(tiedoksiannettu numerolla K(2005)1026)

(ETA:n kannalta merkityksellinen teksti)

(2005/342/EY)

EUROOPAN YHTEISÖJEN KOMISSIO, JOKA

ottaa huomioon Euroopan yhteisön perustamissopimuksen,

ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 (1) ja erityisesti sen 6 artiklan 1 kohdan toisen alakohdan,

on kuullut Euroopan unionin ympäristömerkintälautakuntaa,

sekä katsoo seuraavaa:

Asetuksen (EY) N:o 1980/2000 mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen.

On tarkoituksenmukaista sallia enintään 12 kuukauden pituinen siirtymäaika hakijoille, joiden tuotteille on myönnetty ympäristömerkki ennen tämän päätöksen tiedoksiantamista tai jotka ovat hakeneet ympäristömerkkiä ennen kyseistä ajankohtaa, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi.

ON TEHNYT TÄMÄN PÄÄTÖKSEN:

1 artikla

Tuoteryhmällä ’käsitiskiaineet’ tarkoitetaan seuraavia tuotteita:

Tuoteryhmään kuuluvat sekä yksityis- että ammattikäyttöön tarkoitetut tuotteet.

2 artikla

Saadakseen asetuksen (EY) N:o 1980/2000 mukaisen yhteisön ympäristömerkin käsitiskiaineiden on kuuluttava tuoteryhmään ”käsitiskiaineet” ja täytettävä tämän päätöksen liitteessä esitetyt ekologiset arviointiperusteet.

3 artikla

Tuoteryhmän ”käsitiskiaineet” ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2008 saakka.

4 artikla

Hallinnollisia tarkoituksia varten tuoteryhmälle ”käsitiskiaineet” annetaan tunnusnumero ”019”.

5 artikla

Kumotaan päätös 2001/607/EY.

6 artikla

Tuoteryhmään ”käsitiskiaineet” kuuluville tuotteille ennen tämän päätöksen tiedoksiantamista myönnettyjä ympäristömerkkejä voi käyttää 31 päivään maaliskuuta 2006 saakka.

Jos tuoteryhmään ”käsitiskiaineet” kuuluvia tuotteita koskevia hakemuksia on toimitettu ennen tämän päätöksen tiedoksiantamista, kyseisille tuotteille voidaan myöntää ympäristömerkki päätöksessä 2001/607/EY vahvistettujen ehtojen mukaisesti. Tällaisissa tapauksissa ympäristömerkkiä voi käyttää 31 päivään maaliskuuta 2006 saakka.

7 artikla

Tämä päätös on osoitettu kaikille jäsenvaltioille.

(1) EYVL L 237, 21.9.2000, s. 1.

(2) EYVL L 214, 8.8.2001, s. 30.

LIITE

YLEISET PERIAATTEET

Saadakseen ympäristömerkin käsitiskiaineen (jäljempänä ”tuote”) on kuuluttava 1 artiklassa määriteltyyn tuoteryhmään ja täytettävä tässä liitteessä esitetyt arviointiperusteet.

Arviointiperusteiden tavoitteet

Näiden perusteiden avulla pyritään:

— vähentämään myrkyllisten tai muuten saastuttavien aineiden päästöjä vesiympäristöön,

— vähentämään tai ehkäisemään vaarallisten aineiden käytöstä terveydelle tai ympäristölle aiheutuvia vaaroja,

— vähentämään pakkausjätteen määrää,

— jakamaan tietoa, joka auttaa kuluttajia käyttämään tuotetta tehokkaasti ja mahdollisimman vähäisiä ympäristövaikutuksia aiheuttaen.

Vaatimukset on asetettu tasolle, joka suosii ympäristövaikutuksiltaan vähäisten käsitiskiaineiden merkitsemistä.

Arviointi- ja todentamisvaatimukset

Erityiset arviointi- ja todentamisvaatimukset on esitetty kunkin arviointiperusteen yhteydessä.

Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.

Jollei testejä mainita erikseen, tai jos niiden mainitaan olevan ainoastaan tarkastusta tai valvontaa varten, toimivaltaisen elimen on turvauduttava tapauksesta riippuen hakijan toimittamiin vakuutuksiin ja asiakirjoihin ja/tai riippumattomiin tarkastuksiin.

Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia.

Kun hakijan edellytetään esittävän vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta ja/tai tämän tavarantoimittajilta ja/tai näiden tavarantoimittajilta jne. aina tarpeen mukaan.

Kun perusteissa viitataan valmistusaineisiin, näillä tarkoitetaan aineita ja valmisteita.

Lisäyksessä I esitetään uusi tarkistettu valmistusainetietokanta (DID-luettelo), versio 30.6.2004, jossa on tietoja yleisimmin käytetyistä pesuaineiden valmistusaineista. DID-luettelon osassa A olevia tietoja on käytettävä CDVtox -arvon määrittelyssä ja pinta-aktiivisten aineiden biologisen hajoavuuden arvioinnissa.

Hakija voi tarvittaessa käyttää valmistusainetietokannan myöhempiä tarkistuksia, kun ne ovat käytettävissä.

Niihin valmistusaineisiin, jotka eivät sisälly DID-luettelon osaan A, on hakijan omalla vastuullaan sovellettava lisäyksen I osassa B kuvattua menettelyä.

Sellaisten valmistusaineiden osalta, joita ei ole lueteltu DID-luettelossa, hakija voi käyttää anaerobisen hajoavuuden dokumentointiin lisäyksessä II kuvattua menettelytapaa.

Hakemuksen arvioinnissa ja tässä liitteessä vahvistettujen arviointiperusteiden vaatimustenmukaisuuden tarkastuksessa toimivaltaisten elinten suositellaan ottavan huomioon tunnustettujen ympäristönhallintojärjestelmien kuten EU: n ympäristöasioiden hallinta- ja auditointijärjestelmä EMASin tai ISO 14001 -standardin noudattamisen. (Huomautus: näiden hallintojärjestelmien soveltaminen ei ole pakollista.)

EKOLOGISET ARVIOINTIPERUSTEET

1. Myrkyllisyys vesieliöille

Toksisuuden kriittinen laimennusmäärä (CDVtox) lasketaan kullekin valmistusaineelle (i) yhtälöllä

jossa massa (i) on valmistusaineen i massa (grammaa) yhtä tiskivesilitraa kohden suositellussa annoksessa, DF (i) on valmistusaineen i hajoamistekijä ja TF krooninen (i) on valmistusaineen toksisuustekijä (milligrammaa/litra).

Muuttujien DF ja TF krooninen arvot annetaan pesuaineiden valmistusainetietokannassa (DID-luettelo, osa A), (lisäys I). Jos kyseessä olevaa valmistusainetta ei ole mainittu DID-luettelon osassa A, hakijan on arvioitava muuttujien arvot käyttämällä DID-luettelon osassa B (lisäys I) kuvattua menettelytapaa. Tuotteen CDVtox -arvo on kaikkien valmistusaineiden CDVtox -arvojen summa.

Yhtä tiskivesilitraa kohden ilmoitetun suositellun annoksen CDVtox -arvo ei saa olla suurempi kuin 4 200 L.

Arviointi ja todentaminen: Toimivaltaiselle elimelle on ilmoitettava tuotteen täsmällinen koostumus ja esitettävä yksityiskohtaiset CDVtox -laskelmat, joista käy ilmi tämän arviointiperusteen noudattaminen.

2. Pinta-aktiivisten aineiden biologinen hajoavuus

a) Nopea biologinen hajoavuus (aerobinen)

Kaikkien tuotteessa käytettyjen pinta-aktiivisten aineiden on oltava nopeasti biologisesti hajoavia.

Arviointi ja todentaminen: Toimivaltaiselle elimelle on ilmoitettava tuotteen täsmällinen koostumus ja kuvaus kunkin valmistusaineen vaikutuksesta. DID-luettelon osassa A (lisäys I) ilmoitetaan, ovatko pinta-aktiiviset aineet aerobisesti biologisesti hajoavia (pinta-aktiiviset aineet, joiden kohdalla on aerobista biologista hajoavuutta koskevassa sarakkeessa ”R”, ovat nopeasti biologisesti hajoavia). Niistä pinta-aktiivisista aineista, joita ei ole mainittu DID-luettelon osassa A, on esitettävä julkaisuista tai muista lähteistä saadut asiaankuuluvat tiedot tai asianmukaiset testitulokset, jotka osoittavat niiden olevan aerobisesti biologisesti hajoavia. Nopeaa biologista hajoavuutta koskevilla testeillä tarkoitetaan pesuaineista 31 päivänä maaliskuuta 2004 annetussa Euroopan parlamentin ja neuvoston asetuksessa (EY) N:o 648/2004 (1) tarkoitettuja testejä. Pinta-aktiivisia aineita pidetään nopeasti biologisesti hajoavina, jos biologisen hajoavuuden (mineralisaatio) taso on jollain seuraavista viidestä kokeesta mitattuna vähintään 60 prosenttia 28 päivän aikana: CO2 headspace test (OECD 310); hiilidioksidi (CO2) Evolution Modified Sturm test (OECD 301B; direktiivi 67/548/ETY, liite V.C.4-C); Closed Bottle test (OECD 301D; direktiivi 67/548/ETY, liite V.C.4-E); Manometric Respirometry (OECD 301F; direktiivi 67/548/ETY liite V.C.4-D) tai MITI (I) koe (OECD 301C; direktiivi 67/548/ETY, liite V.C.4-F) tai vastaavat ISOn kokeet. Pinta-aktiivisen aineen fyysisistä ominaisuuksista riippuen jotain seuraavista kokeista voidaan käyttää nopean biologisen hajoavuuden vahvistamiseen, jos biologisen hajoavuuden taso on vähintään 70 prosenttia 28 päivän aikana: Dissolved Organic Carbon DOC Die-Away (OECD 301A; direktiivi 67/548/ETY, liite V.C.4-A) tai Modified OECD Screening DOC Die-Away (OECD 301E; direktiivi 67/548/ETY, liite V.C.4-B) tai vastaavat ISOn kokeet. Liuenneen orgaanisen hiilen mittauksiin perustuvien testimenetelmien soveltuvuus on perusteltava asianmukaisesti, koska nämä menetelmät saattavat mitata aineen poistumista järjestelmästä eivätkä lopullista biologista hajoamista. Aerobista biologista hajoavuutta koskevissa kokeissa ei saa käyttää esialtistusta. Kymmenen vuorokauden mittausajan periaatetta ei sovelleta.

b) Anaerobinen biologinen hajoavuus

Kaikkien tuotteessa käytettyjen pinta-aktiivisten aineiden on oltava biologisesti hajoavia anaerobisissa olosuhteissa.

Arviointi ja todentaminen: Toimivaltaiselle elimelle on ilmoitettava tuotteen täsmällinen koostumus ja kuvaus kunkin valmistusaineen vaikutuksesta. DID-luettelon osassa A (lisäys I) ilmoitetaan, ovatko pinta-aktiiviset aineet aerobisesti biologisesti hajoavia (pinta-aktiiviset aineet, joiden kohdalla on aerobista biologista hajoavuutta koskevassa sarakkeessa ”Y”, ovat biologisesti hajoavia anaerobisissa olosuhteissa). Niistä pinta-aktiivisista aineista, joita ei ole mainittu DID-luettelon osassa A, on esitettävä julkaisuista tai muista lähteistä saadut asiaankuuluvat tiedot tai asianmukaiset testitulokset, jotka osoittavat niiden olevan anaerobisesti biologisesti hajoavia. Anaerobisen hajoavuuden referenssitesti on OECD 311, ISO 11734, ECETOC N:o 28 (kesäkuu 1988) tai vastaava testimenetelmä. Lopullisen hajoavuuden on oltava vähintään 60 prosenttia anaerobisissa olosuhteissa. Sen osoittamiseksi, että 60 prosentin lopullinen hajoavuus on saavutettu anaerobisissa olosuhteissa, voidaan käyttää myös asiaan kuuluvaa anaerobista ympäristöä simuloivia testimenetelmiä (ks. lisäys II).

3. Vaaralliset tai myrkylliset aineet tai valmisteet

a) Tuote ei saa sisältää seuraavia valmistusaineita tuotteen ainesosana tai jonkin tuotteeseen sisältyvän valmisteen osana: — alkyylifenolietoksylaatit (APEO) ja sen johdannaiset, — EDTA (eteenidiamiinitetraetikkahappo) ja sen suolat, — NTA (nitrilotrietikkahappo), — nitromyskit ja polysykliset myskit, muun muassa seuraavat: — Ksyleenimyski: 5-tert-butyyli-2,4,6-trinitro-m-ksyleeni — Synteettinen ambramyski: 4-tert-butyyli-3-metoksi-2,6-dinitrotolueeni — Moskene: 1,1,3,3,5-pentametyyli-4,6-dinitroindaani — Tiibetinmyski: 1-tert-butyyli-3,4,5-trimetyyli-2,6-dinitrobentseeni — Ketonimyski: 4'-tert-butyyli-2',6'-dimetyyli-3',5'-dinitroasetafenoni — HHCB (1,3,4,6,7,8-heksahydro-4,6,6,7,8,8-heksametyylisyklopenta(g)-2-bentsopyreeni) — AHTN (6-asetyyli-1,1,2,4,4,7-heksametyylitetraliini) Arviointi ja todentaminen: Hakijan on annettava vakuutus ja tarvittaessa sitä tukevat valmistajien vakuutukset, joissa vahvistetaan, että tuote ei sisällä lueteltuja aineita.

b) Sellaisia kvaternäärisiä ammoniumsuoloja, jotka eivät ole nopeasti biologisesti hajoavia, ei saa käyttää tuotteen ainesosana tai tuotteeseen sisältyvän valmisteen osana. Arviointi ja todentaminen: Hakijan on esitettävä asiakirjat, joista käy ilmi käytetyn kvaternäärisen ammoniumsuolan biologinen hajoavuus.

c) Tuote ei saa sisältää valmistusainetta (aine tai valmiste), johon on liitetty vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY ( 2 ) ja sen muutosten tai vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 31 päivänä toukokuuta 1999 annetun Euroopan parlamentin ja neuvoston direktiivin 1999/45/EY ( 3 ) ja sen muutosten mukaisesti jokin seuraavista vaarallisuutta osoittavista lausekkeista tai niiden yhdistelmä: R40 (rajallista näyttöä karsinogeenisista vaikutuksista), R45 (aiheuttaa syöpäsairauden vaaraa), R46 (saattaa aiheuttaa periytyviä perimävaurioita), R49 (aiheuttaa syöpäsairauden vaaraa hengitettynä), R68 (pysyvien vaurioiden vaara), R50-53 (erittäin myrkyllistä vesieliöille, voi aiheuttaa pitkäaikaisia haittavaikutuksia vesiympäristössä), R51-53 (myrkyllistä vesieliöille, voi aiheuttaa pitkäaikaisia haittavaikutuksia vesiympäristössä), R59 (vaarallista otsonikerrokselle), R60 (voi heikentää hedelmällisyyttä), R61 (vaarallista sikiöille), R62 (voi mahdollisesti heikentää hedelmällisyyttä), R63 (voi olla vaarallista sikiöille), R64 (saattaa aiheuttaa haittaa rintaruokinnassa oleville lapsille). Biosidien osalta on erityisvaatimuksia, jos ne ovat tuotteen ainesosa tai tuotteeseen sisältyvän valmisteen osa (katso biosidejä koskevat arviointiperusteet). Edellä mainittuja vaatimuksia sovelletaan kaikkiin ainesosiin (aine tai valmiste), joiden massa on yli 0,01 painoprosenttia lopputuotteen massasta. Tähän sisältyvät myös kaikki tuotteeseen sisältyvien valmisteiden ainesosat, joiden massa on yli 0,01 painoprosenttia lopputuotteen massasta. Arviointi ja todentaminen: Jäljennökset kaikkien valmistusaineiden (aineiden tai valmisteiden) käyttöturvallisuustiedotteista. Hakijan on toimitettava valmistusaineita koskeva valmistajan vakuutus tämän arviointiperusteen noudattamisesta.

4. Biosidit

a) Tuote saa sisältää biosidejä ainoastaan sen säilyvyyden parantamiseksi ja pelkästään tätä tarkoitusta varten asianmukaisesti annosteltuna. Tämä ei koske pinta-aktiivisia aineita, joilla voi olla myös biosidiominaisuuksia. Arviointi ja todentaminen: Hakijan on toimitettava jäljennökset lisättyjen säilytysaineiden käyttöturvallisuustiedotteista sekä tiedot kyseisten säilytysaineiden pitoisuuksista lopputuotteessa. Säilytysaineiden valmistajan tai toimittajan on toimitettava tiedot tuotteen säilyvyyden kannalta tarvittavasta annostuksesta.

b) Pakkauksessa tai muissa tiedotteissa ei saa väittää tai antaa ymmärtää, että käsitiskiaineella on mikrobeja tuhoava vaikutus. Arviointi ja todentaminen: Toimivaltaiselle elimelle on toimitettava kussakin pakkaustyypissä käytetty teksti ja kuvitus ja/tai mallikappale kustakin erillisestä pakkaustyypistä.

c) Biosidit, joko tuotteen ainesosana tai tuotteeseen sisältyvän valmisteen osana, joita käytetään tuotteen säilyvyyden parantamiseen ja joihin on liitetty vaarallisuutta osoittava lauseke R50-53 tai R51-53 direktiivin 67/548/ETY ja sen muutosten tai direktiivin 1999/45/EY mukaisesti, ovat sallittuja, jos ne eivät ole mahdollisesti biologisesti kertyviä. Biosidiä pidetään mahdollisesti biologisesti kertyvänä, jos log Pow (jakaantumiskerroin oktanoli/vesi) > 3,0 (paitsi jos kokeellisesti määritelty BCF < 100). Lopputuotteen biosidipitoisuudet eivät saa ylittää kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (4) ja sen myöhempien muutosten mukaisia sallittuja pitoisuuksia. Arviointi ja todentaminen: Hakijan on toimitettava jäljennökset kunkin biosidin käyttöturvallisuustiedotteesta sekä asiakirjat, joista käy ilmi lopputuotteen biosidipitoisuudet.

5. Väriaineet

Tuotteessa käytettyjen väriaineiden on oltava sallittuja direktiivin 76/768/ETY ja sen myöhempien muutosten tai elintarvikkeissa käytettäväksi tarkoitetuista väriaineista 30 päivänä kesäkuuta 1994 annetun Euroopan parlamentin ja neuvoston direktiivin 94/36/EY (5) ja sen myöhempien muutosten nojalla, tai niillä on oltava ympäristöön liittyviä ominaispiirteitä, jotka eivät edellytä vaaraa osoittavien lausekkeiden R50-53 tai R51-53 liittämistä tuotteeseen direktiivin 67/548/ETY ja sen muutosten mukaisesti.

Arviointi ja todentaminen: Toimivaltaiselle elimelle on toimitettava vakuutus tämän arviointiperusteen noudattamisesta sekä täydellinen luettelo käytetyistä väriaineista.

6. Hajusteet

a) Tuote ei saa sisältää hajusteita, jotka sisältävät nitromyskejä tai polysyklisiä myskejä (siten kuin ne on määritelty arviointiperusteessa 3 a).

b) Kaikki valmistusaineet, joita lisätään tuotteeseen hajusteina, on valmistettava ja/tai niitä on käsiteltävä Kansainvälisen hajusteliiton (IFRA) käytännesääntöjen mukaisesti.

c) Ammattikäyttöön tarkoitetuissa käsitiskiaineissa ei saa käyttää hajusteita.

Arviointi ja todentaminen: Toimivaltaiselle elimelle on toimitettava vakuutus tämän arviointiperusteen kaikkien osien noudattamisesta.

7. Herkistävät aineet

Tuotteeseen ei saa liittää direktiivin 1999/45/EY ja sen muutosten mukaista vaarallisuutta osoittavaa lauseketta R42 (altistuminen hengitysteitse voi aiheuttaa herkistymistä) ja/tai R43 (ihokosketus voi aiheuttaa herkistymistä).

Jos aineeseen tai valmistusaineeseen on liitetty direktiivin 67/548/ETY ja sen muutosten tai direktiivin 1999/45/EY ja sen muutosten mukainen vaarallisuutta osoittava lauseke R42 (altistuminen hengitysteitse voi aiheuttaa herkistymistä) ja/tai R43 (ihokosketus voi aiheuttaa herkistymistä), aineen tai valmistusaineen pitoisuus ei saa ylittää 0,1 painoprosenttia lopputuotteen massasta.

Arviointi ja todentaminen: Toimivaltaiselle elimelle on ilmoitettava kaikkien sellaisten valmistusaineiden täsmällinen koostumus, joihin on liitetty vaarallisuutta osoittava lauseke R42 ja/tai R43. Lisäksi on toimitettava jäljennökset kyseisiä valmistusaineita koskevista käyttöturvallisuustiedotteista.

8. Haitalliset tai syövyttävät ominaisuudet

Tuotetta ei saa luokitella ”haitalliseksi” (Xn) tai ”syövyttäväksi” (C) direktiivin 1999/45/EY mukaisesti.

Arviointi ja todentaminen: Toimivaltaiselle elimelle on ilmoitettava kaikkien sellaisten tuotteessa käytettyjen aineiden (valmistusaineena tai tuotteeseen sisältyvän valmisteen osana), jotka on luokiteltu ”haitallisiksi” (Xn) tai ”syövyttäviksi” (C), täsmälliset pitoisuudet. Lisäksi on toimitettava jäljennökset kyseisten aineiden käyttöturvallisuustiedotteista.

9. Pakkausta koskevat vaatimukset

a) Kuluttajapakkauksen, korkkia lukuun ottamatta, tilavuuskertoimen (VCP) on oltava pienempi tai yhtä suuri kuin 1,9. Tätä perustetta ei sovelleta, jos vähintään 50 prosenttia kuluttajapakkauksen materiaalista on kierrätettyä. VCP on pienimmän pakkauksen sulkevan suorakulmaisen kappaleen (suorakulmaisen suuntaissärmiön) tilavuus jaettuna pakkauksen sisältämän tuotteen tilavuudella.

b) Jos kuluttajapakkaus on valmistettu kierrätysmateriaalista, tästä kertovien pakkausmerkintöjen on oltava standardin ISO 14021 ”Environmental labels and declarations — Self declared claims (type II environmental labelling)” mukaisia.

c) Kuluttajapakkauksen osat on voitava helposti erottaa vain yhtä materiaalia sisältäviin osiin.

d) Pääasialliseen pakkaukseen käytettävien muovien merkinnöissä on noudatettava pakkauksista ja pakkausjätteistä 20 päivänä joulukuuta 1994 annettua Euroopan parlamentin ja neuvoston direktiiviä 94/62/EY (6) tai standardin DIN 6120 osia 1 ja 2 yhdessä standardin DIN 7728 osan 1 kanssa.

Arviointi ja todentaminen: Toimivaltaiselle elimelle on toimitettava pakkausta koskevat tiedot ja/tai tarvittaessa mallikappale pakkauksesta sekä vakuutus tämän arviointiperusteen noudattamisesta.

SOVELTUVUUS KÄYTTÖÖN

10. Soveltuvuus käyttöön

Tuotteen on sovelluttava käyttöön ja sen on täytettävä kuluttajien tarpeet.

Tuotteen puhdistuskyvyn on oltava vastaava tai parempi kuin toimivaltaisen elimen hyväksymän markkinajohtajan tai yleisen vertailutuotteen puhdistuskyvyn (katso lisäys III), ja parempi kuin pelkän veden.

Tuotteen pesutehon on oltava vastaava tai parempi kuin toimivaltaisen elimen hyväksymän markkinajohtajan tai yleisen vertailutuotteen pesutehon.

Arviointi ja todentaminen: Puhdistuskyky ja pesuteho on testattava riittävillä ja perustelluilla laboratoriossa suoritettavilla tehokkuustesteillä, jotka suoritetaan lisäyksessä III kuvatuissa menetelmäperiaatteissa ilmoitettujen erityismuuttujien mukaisesti.

KULUTTAJILLE ANNETTAVAT TIEDOT

11. Käyttöohjeet

Tuotteen pakkauksessa on oltava seuraavat tiedot:

a) ”Astianpesu sujuu tehokkaimmin, vettä ja energiaa säästäen ja vähemmän luontoa kuormittaen, jos ei tiskata juoksevalla vedellä vaan upotetaan astiat pesuveteen ja noudatetaan suositeltua annostusta. Paras pesutulos saadaan ilman runsasta vaahtoa.” (Tai vastaava teksti.)

b) Jäljempänä oleva kuvake ja tiedot on merkittävä pakkaukseen riittävän kokoisina ja selvästi erottuvaa taustaa vasten. Kuvakkeiden käyttö on vapaaehtoista. jossa x, y, z ja w ovat hakijan ja/tai valmistajan määrittämiä. Edellä olevassa kuvakkeessa käytettävä mittayksikkö on millilitra. Toinen hyvin tunnettu mittayksikkö, kuten teelusikallinen, annetaan tämän lisäksi suluissa (kuten edellä olevassa kuvakkeessa). Kuitenkin jos pakkauksessa on tehokas ja helppokäyttöinen annostelumekanismi, jonka avulla annostelu onnistuu yhtä tarkasti, voidaan käyttää vaihtoehtoista mittayksikköä (esim. korkillista, puristusta tai muuta).

c) Yhdellä pullollisella saavutettavien pesukertojen likimääräisen lukumäärän ilmoittamista suositellaan, mutta se on vapaaehtoista. Tämä lasketaan jakamalla tuotteen tilavuus annoksella, jota suositellaan likaisille astioille 5 litraan astianpesuvettä (kuten edellä olevassa kuvakkeessa mainitaan).

d) Pesuaineista 31 päivänä maaliskuuta 2004 annettua Euroopan parlamentin ja neuvoston asetusta (EY) N:o 648/2004 on sovellettava.

e) ”Lisätietoja EU: n ympäristömerkistä saa Internet-sivulta: http://europa.eu.int/ecolabel” (tai vastaava teksti).

Arviointi ja todentaminen: Toimivaltaiselle elimelle on toimitettava mallikappale pakkauksesta kaikkine merkintöineen sekä vakuutus tämän arviointiperusteen kaikkien osien noudattamisesta.

12. Ympäristömerkissä olevat tiedot

Ympäristömerkin kentässä 2 on oltava seuraava teksti:

— vähäisempi vaikutus vesieliöihin,

— käyttö, vähäisempi vaarallisten aineiden

— selkeät käyttöohjeet.

(1) EUVL L 104, 8.4.2004, s. 1.

(2) EYVL 146, 16.8.1967, s. 1.

(3) EYVL L 200, 30.7.1999, s. 1.

(4) EYVL L 262, 27.9.1976, s. 169.

(5) EYVL L 237, 10.9.1994, s. 13.

(6) EYVL L 365, 31.12.1994, s. 10.